CELEX: 32005R1295
Language: sl
Date: 2005-08-05 00:00:00
Title: Uredba Komisije (ES) št. 1295/2005 z dne 5. avgusta 2005 o določitvi znižanja pomoči za umetno sušeno krmo za tržno leto 2004/2005

6.8.2005   
            
            
               SL
            
            
               Uradni list Evropske unije
            
            
               L 205/18
            
         
      UREDBA KOMISIJE (ES) št. 1295/2005
   z dne 5. avgusta 2005
   o določitvi znižanja pomoči za umetno sušeno krmo za tržno leto 2004/2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 603/95 z dne 21. februarja 1995 o skupni ureditvi trga za posušeno krmo (1) in zlasti drugega pododstavka člena 5 Uredbe,
   ob upoštevanju naslednjega:
   
               (1)
            
            
               Uredba (ES) št. 603/95 se 1. aprila 2005 nadomesti z Uredbo Sveta (ES) št. 1786/2003 z dne 29. septembra 2003 o skupni ureditvi trga za posušeno krmo (2). Ta uredba se uporablja od 1. aprila 2005, datuma začetka tržnega leta 2005/2006. Zato je treba nadaljevati z uporabo Uredbe (ES) št. 603/95 za določitev končnega zneska pomoči za tržno leto 2004/2005.
            
         
               (2)
            
            
               Uredba (ES) št. 603/95 v odstavkih 2 in 3 člena 3 določa zneske pomoči, ki se izplačajo predelovalnim podjetjem za umetno sušeno krmo in na soncu sušeno krmo, pridelano v okviru najvišjih zajamčenih količin iz odstavkov 1 in 3 člena 4 navedene uredbe.
            
         
               (3)
            
            
               Količine, ki jih za tržno leto 2004/2005 Komisiji sporočijo države članice v skladu z drugo alineo člena 15(a) Uredbe Komisije (ES) št. 785/95 z dne 6. aprila 1995 o podrobnih pravilih za izvajanje Uredbe Sveta (ES) št. 603/95 o skupni ureditvi trga za posušeno krmo (3), vključujejo količine na zalogi 31. marca 2005, ki lahko v skladu s členom 34 Uredbe Komisije (ES) št. 382/2005 z dne 7. marca 2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo (4) prejmejo pomoč, predvideno v členu 3 Uredbe (ES) št. 603/95.
            
         
               (4)
            
            
               Iz teh sporočil je razvidno, da je bila najvišja zajamčena količina za umetno sušeno krmo prekoračena za 16 %.
            
         
               (5)
            
            
               Zato je primerno zmanjšati znesek pomoči za umetno sušeno krmo v skladu s prvim pododstavkom člena 5 Uredbe (ES) št. 603/95.
            
         
               (6)
            
            
               Ukrepi, predvideni s to uredbo, so skladni z mnenjem Upravljalnega odbora za posušeno krmo –
            
         SPREJELA NASLEDNJO UREDBO:
   Člen 1
   Za tržno leto 2004/2005 se znesek pomoči za umetno sušeno krmo iz člena 3(2) Uredbe (ES) št. 603/95 zmanjša na:
   
               —
            
            
               64,36 EUR na tono na Češkem,
            
         
               —
            
            
               56,40 EUR na tono v Grčiji,
            
         
               —
            
            
               54,11 EUR na tono v Španiji,
            
         
               —
            
            
               57,02 EUR na tono v Italiji,
            
         
               —
            
            
               63,24 EUR na tono v Litvi,
            
         
               —
            
            
               59,04 EUR na tono na Madžarskem,
            
         
               —
            
            
               65,55 EUR na tono v drugih državah članicah.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 63, 21.3.1995, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 270, 21.10.2003, str. 114.
   
      (3)  UL L 79, 7.4.1995, str. 5. Uredba, kakor je bila nazadnje spremenjena z Uredbo (ES) št. 1413/2001 (UL L 191, 13.7.2001, str. 8).
   
      (4)  UL L 61, 8.3.2005, str. 4.